
REFERAT DE APROBARE
PROIECT  DE HOTĂRÂRE PRIVIND APROBAREA       TRANSFERULUI DREPTULUI DE PROPRIETATE CU TITLU GRATUIT A BUNULUI MOBIL – ACTIV FIX - 1 MICROBUZ ELECTRIC ȘCOLAR ACHIZIȚIONAT PRIN PROIECTUL „DOTAREA CU MICROBUZE ELECTRICE PENTRU ELEVI AI UNITĂȚILOR DE ÎNVĂȚĂMÂNT PREUNIVERSITAR CARE FUNCȚIONEAZĂ ÎN LOCALITĂȚILE ELIGIBILE DE PE RAZA JUDEȚULUI CONSTANȚA”, FINANȚAT PRIN PLANUL NAȚIONAL DE REDRESARE ȘI REZILIENȚĂ – 
COMPONENTA 15 – EDUCAȚIE


       Luând act de HCL nr. 62/ 30.05.2023.2023 privind aprobarea delegării dreptului de depunere a Cererii de finanțare a proiectului Dotarea cu microbuze electrice pentru elevi ai unităților de învățământ preuniversitar care funcționează în localitățile eligibile de pe raza Județului Constanța” - Componenta 15 – Educație, Investiția 10 “Dezvoltarea rețelei de școli verzi” finanțat din bugetul Ministerului Educației, prin Programul Național de Redresare și Reziliență de către UAT Județul Constanța, Consiliul Județean Constanța;
      - Hotărârea Consiliului Județean nr. 129/23.05.2025;
        - Ordinul Ministrului Educației nr. 4269/18.05.2023 de aprobare a Ghidului Solicitantului aferent Planului Național de Redresare și Reziliență - Componenta 15 – Educație, Reforma 6, Investiția 10.
[bookmark: _Hlk134597864]         PROPUN:
         -Adoptarea unei Hotărâri de Consiliu Local privind aprobarea transferului dreptului de proprietate cu titlu gratuit a bunului mobil – activ fix - 1 microbuz electric școlar - achiziționat prin proiectul “Dotarea cu microbuze electrice pentru elevi a unitatilor de invatamant preuniversitar care functioneaza pe raza Judetului Constanta” finanțat prin  Planul Național de Redresare și Reziliență - Componenta 15 – Educație, conform Anexei nr. 1 la prezentul act administrativ.  
           - Predarea - preluarea a bunului mobil – activ fix - 1 microbuz electric școlar prevăzut la art. 1 se va face pe bază de protocol încheiat între UAT – Județul Constanța și Unitatea administrativ – teritorială Cuza Vodă, prin reprezentanții legali, la finalizarea perioadei de implementare a Proiectului.
	- În baza protocoalelor de predare – primire se vor efectua operațiunile financiar contabile de scoatere din evidența contabilă a UAT – Județul Constanța, respectiv de introducere în evidența contabilă a Unității Administrativ Teritoriale  Cuza  Vodă  a bunului mobil – activ fix, prevăzut la art. 1.
	- Unitatea administrativ – teritorială  Cuza Vodă, în calitate de beneficiar al rezultatelor proiectului, va evidenția în contabilitatea proprie bunul mobil (microbuzul electric școlar), prin raportare la reglementările legale în vigoare, și obligația de a respecta întocmai clauzele Contractului de finanțare nr. 11995 din 12.09.2023 și ale Ghidului Solicitantului pentru lansarea apelului de proiecte finanțat prin Planul Național pentru redresare și Reziliență al României (PNRR) - Componenta C15: Educație. 
	- Imputernicirea Primarului comunei Cuza Vodă pentru a semna, în numele și pe seama UAT  Cuza Vodă protocoalele de predare – primire în forma prevăzută în Anexa 2, care face parte integrală din prezenta hotărâre.
 Fundamentare juridică
Transferul cu titlu gratuit al bunurilor mobile achiziționate din fonduri externe nerambursabile este permis conform:
· Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
· Legii nr. 500/2002 privind finanțele publice, republicată;
· OUG nr. 124/2021 privind stabilirea cadrului instituțional și financiar pentru gestionarea fondurilor europene nerambursabile în cadrul Mecanismului de Redresare și Reziliență;
· Ghidului specific aferent Componentei 15 – Educație din PNRR, privind dotarea cu microbuze electrice pentru transportul elevilor.
Situația de fapt
În cadrul proiectului „Dotarea cu microbuze electrice pentru elevi ai unităților de învățământ preuniversitar care funcționează în localitățile eligibile de pe raza Județului Constanța”, a fost achiziționat un microbuz electric școlar, în conformitate cu specificațiile tehnice prevăzute în ghidul solicitantului și în contractul de finanțare.
Microbuzul electric urmează să deservească nevoile de transport școlar ale elevilor din localitatea   Cuza Vodă, conform planificării inițiale din cadrul proiectului.
 Necesitatea și oportunitatea transferului
Pentru asigurarea funcționalității și eficienței utilizării bunului achiziționat, este necesar ca dreptul de proprietate asupra microbuzului electric să fie transferat cu titlu gratuit către UAT-ul beneficiar, care va asigura:
· Înmatricularea și exploatarea corespunzătoare a vehiculului;
· Întreținerea și operarea în condiții optime a microbuzului;
· Respectarea obligațiilor privind sustenabilitatea și menținerea funcționalității prevăzute în cadrul proiectului.Având în vedere cele menționate mai sus, se propune aprobarea Proiectului de hotărâre privind transferul cu titlu gratuit al bunului mobil – activ fix – 1 microbuz electric școlar, achiziționat prin PNRR, în patrimoniul UAT   CUZA VODĂ, în vederea utilizării acestuia în scop educațional.
Față  de cele   menționate mai sus vă rog a dispune  cele legale.

